《送龚进士文彦》
明代·张和

雪后关河见雁稀，感时伤别思依依。
吴门烟月期同醉，天路云山又独归。
官驿暮帆和雨落，水城寒鸟背人飞。
京华此去推先达，惆怅丘园只布衣。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。